section_heading: O pjesmi
paragraph_text: Timbaland je pjesmom "Give It to Me" odgovorio na rivalstvo s producentom Scottom Storchom, koje je počelo u pjesmi "Cry Me a River". Prozvao ga je u stihovima: ''"I get a half a mil' for my beats, you get a couple grand (...) I'm a real producer and you just the piano man. Your songs don't top the charts, I heard 'em, I'm not a fan." ["Ja dobijem pola milijuna za svoje ritmove, ti dobiješ par somova. (...) Ja sam pravi producent, a ti si samo pijanist. Tvoje pjesme nisu na vrhovima ljestvica, čuo sam ih, al' nisam fan."]''. Kasnije je Timbaland potvrdio da su stihovi bili upućeni Storchu. Storch je odgovorio pjesmom "Built Like That" 26. veljače 2007. godine što je rezultiralo zadnjim odgovorom repera D.O.E.-a pjesmom "Piano Man". Kraj sukoba Timbaland je potvrdio izjavom za Scratch Magazine.